གྲོས་ཚོགས་ཐོག་གྲོང་ཚོར་བཅའ་སྡོད་བྱེད་མཁན་ལས་བྱེད་པ་བཀྲ་ཤིས་ཆོས་འཕེལ་གྱིས་བོད་སྐད་ཐོག་ནས་སྔོན་ཆད་དང་ད་ལྟའི་གནས་ཚུལ་བསྡུར་བ་དང་།ལྷག་པར་དུ་ཉེ་བའི་ལོ་ཤས་རིང་གི་འཕེལ་རྒྱས་ཀྱི་འགྱུར་ལྡོག་དང་།ཞིང་ཆེན་ཏང་ཨུའི་སྐབས་བཅུ་གཅིག་པའི་ཚང་འཛོམས་གྲོས་ཚོགས་ཐེངས་གསུམ་པའི་ཐོག་གཏན་འཁེལ་བྱས་པའི་དམིགས་ཡུལ་གསར་པ་སྒྲོག་འགྲེལ་བྱེད་སྐབས།གསོན་ཉམས་ལྡན་པའི་དཔེ་མཚོན་རེ་རེ་བཞིན་དྲངས་ནས་གསེད་འགྲེལ་བྱས་པ་རེད།གདོང་དྲུག་གྲོང་སྡེའི་ཏང་ནང་ཞུགས་ནས་ལོ་ངོསོང་བའི་བསོད་ནམས་ལྷ་མོས་མང་ཚོགས་ཀྱིས་འཚོ་བ་ཡག་པོ་འདི་འདྲ་ཞིག་རོལ་ཐུབ་པ་དེ་ཚང་མ་ནི་ཏང་གི་འགོ་ཁྲིད་བཟང་པོ་དང་སྲིད་ཇུས་བཟང་པོར་རག་ལས་ཤིང་།ཞིང་ཆེན་ཏང་ཨུས་གཏན་འབེབས་བྱས་པའི་ཐབས་ཇུས་ཀྱི་བཀོད་སྒྲིག་རབ་དང་རིམ་པ་ནི་བོད་ཁུལ་གྱི་མི་སེར་ཚོར་ཕན་ཐོགས་ཡོད་པ་ཤ་སྟག་རེད།ཞིང་ཆེན་ཏང་ཨུའི་ཧྲུའུ་ཅི་ཕེང་ཆིང་ཧྭ་ཡིས་ཚོགས་འདུའི་ནང་གི་གསུང་བཤད་མང་པོ་ང་ཚོ་དང་འབྲེལ་བ་ཟབ་མོ་ཡོད་པ་དང་ང་ཚོར་སྐྱིད་སྣང་སྟེར་ཡོད་པས།ང་ཚོས་འབྱུང་འགྱུར་གྱི་འཚོ་བ་དེ་བས་སྐྱིད་པོ་ཡོང་རྒྱུའི་ཡིད་ཆེས་ང་ལ་ཡོད་ཅེས་བཤད་པ་རེད།།